ሚስተር ማሪያኖ ባሬቶ የያዙት ቡድን አምስት የአፍሪካ ዋንጫ ማጣሪያዎችን አድርጎ በአራቱ ሲሸነፍ አንዱን ብቻ አሸንፏል። 12 ግቦች ሲቆጠሩበት በአጸፋው ደግሞ ሰባት ግቦችን አስቆጥሯል። ይህን ውጤት በመጥፎ ሪከርድ በሚመዘግቡና ውጤቱን በጸጋ ተቀብለው በሁለት ጎራ ተቧድነው የሚከራከሩ ወገኖች አሉ። እውን የኢትዮጵያ ብሔራዊ ቡድን ደረጃው ካለፉት ሁለት ዓመታት የወረደ ነው ወይስ የተሻለ? የሚለውን ጥያቄ ኢትዮ ፉትቦል ዶት ኮም የተወሰኑ ነጥቦችን አንስቶ ሃሳቡን ያስቀምጣል። ይህ ጽሁፍ የተዘጋጀው ይህኛውን አሰልጣኝ ከቀድሞው ጋር እያነጻጸሩ ማቅረብ አይደለም በወቅቱ ብሔራዊ ቡድን ላይ ተከሰተ የተባለው ቀውስ እውን ቀውስ ብቻ ነው? ከቀውሱ በስተጀርባ ያለውስ ምንድን ነው? የሚለውን ለማንሳት ብቻ ነው።
